Document ID: 31997L0076

Tarybos direktyva 97/76/EEB
1997 m. gruodžio 16 d.
iš dalies keičianti Direktyvą 77/99/EEB ir Direktyvą 72/462/EEB dėl maltai mėsai, mėsos gaminiams ir kai kuriems kitiems gyvūninės kilmės produktams taikytinų taisyklių
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
atsižvelgdama į Ekonomikos ir socialinių reikalų komiteto nuomonę [2],
kadangi 1976 m. gruodžio 21 d. Tarybos direktyvoje 77/99/EEB dėl sveikatos problemų, turinčių įtakos mėsos produktų ir tam tikrų kitų gyvulinės kilmės produktų gamybai ir pardavimui [3], atnaujintoje Direktyva 92/5/EEB [4], yra numatyta galimybė Direktyvos 88/657/EB 2 straipsnyje nurodytą mėsą naudoti mėsos produktams gaminti;
kadangi Direktyva 88/657/EEB nuo 1996 m. sausio 1 d. panaikinta ir pakeista 1994 m. gruodžio 14 d. Tarybos direktyva 94/65/EB, nustatančia maltos mėsos ir mėsos gaminių gamybos ir pateikimo į rinką reikalavimus [5]; kadangi teisinio aiškumo sumetimais reikėtų atitinkamai iš dalies pakeisti nuorodas į Direktyvą 88/657EEB;
kadangi iš Direktyvos 77/99/EEB reikėtų išbraukti tas nuorodas, kurios dėl jų laikino pobūdžio dabar jau paseno;
kadangi, atsižvelgiant į specialias skrandžių, pūslių ir žarnų gamybos sąlygas, jiems turėtų būti taikomos kitokios nei anksčiau Direktyvoje 77/99/EEB nurodytos priemonės; kadangi reikėtų nustatyti tam tikrą pagrįstą terminą, per kurį valstybės narės galėtų pradėti lakytis šių naujų priemonių, susijusių tiek su jų nacionaline produkcija, tiek su jų importu iš trečiųjų šalių,
PRIĖMĖ ŠIĄ DIREKTYVĄ:
1 straipsnis
Direktyva 77/99/EEB iš dalies keičiama taip:
1) 2 straipsnio a punkto ii papunkčio penktoje įtraukoje ir 2 dalies d punkte nuoroda į Direktyvą 88/657/EEB pakeičiama nuoroda į Direktyvą 94/65/EB;
2) 3 straipsnyje:
a) A skirsnio1 punkto antroji įtrauka formuluojama taip:
"remiantis 9 straipsnio 1 dalimi…";
b) A skirsnio 1 punktas papildomas šia pastraipa:
"arba užregistruoti ir patikrinti remiantis 9 straipsnio 2 dalimi";
c) A skirsnio 9 punktas iš dalies keičiamas taip:
- a pastraipa išbraukiama,
- žodžiai "b) nuo 1993 m. liepos 1 d." išbraukiami;
3) 9 straipsnio 2 dalis iš dalies keičiama taip:
"2. 1 dalyje numatytą nukrypti leidžiančią nuostatą valstybės narės gali taikyti ir 4 straipsnio A skirsnio a punkto i papunktyje ir Direktyvos 64/433/EEB C, D ir E skirsniuose nurodytoms įmonėms, turint omenyje, kad produktų apdorojimas šiose įmonėse turi atitikti ir kitus šios direktyvos reikalavimus.";
4) 13 straipsnio 1 dalies c punkte žodžiai "iki 1993 m. liepos 1 d. - D priede nustatytas veterinarijos sertifikatas" išbraukiami;
5) 13 straipsnio 1 dalies paskutinėje pastraipoje nuoroda į Direktyvą 88/657/EEB pakeičiama nuoroda į Direktyvą 94/65/EB;
6) 21 straipsnis išbraukiamas;
7) B priedo III skyriaus 2 punkto pirmoje ir antroje įtraukose nuoroda į Direktyvą 88/657/EEB pakeičiama nuoroda į Direktyvą 94/65/EB;
8) B priedo V skyriaus 4 punkto penktoji įtrauka formuluojama taip:
"- Jei valstybės narės teisės aktuose gyvūninės arba augalinės kilmės krakmolą arba baltymus leidžiama naudoti ne technologiniams tikslams - nuoroda į tokį naudojimą kartu su prekės aprašu.";
9) C priedo III skyrius pakeičiamas šios direktyvos priedo tekstu.
2 straipsnis
Direktyvos 72/462/EEB [6] 21b straipsnio antroje pastraipoje data "1997 m. gruodžio 31 d." pakeičiama "1998 m. gruodžio 31 d."
3 straipsnis
Iki 2001 m. gruodžio 31 d. Taryba, remdamasi Bendrijos ataskaita ir kartu pateiktais pasiūlymais, kuriuos Taryba patvirtina kvalifikuota balsų dauguma, dar kartą išnagrinėja priedo nuostatas, kad patikslintų reikalavimus įmonėms, iš kurių atvežamos žarnos.
4 straipsnis
1. Valstybės narės priima įstatymus ir kitus teisės aktus, kurie, įsigalioję iki 1999 sausio 1 d., įgyvendina šią direktyvą.
Apie tai jos nedelsdamos praneša Komisijai.
Valstybės narės, priimdamos pirmoje dalyje minimas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
5 straipsnis
Ši direktyva įsigalioja jos paskelbimo Europos Bendrijų oficialiajame leidinyje dieną.
6 straipsnis
Ši direktyva skirta valstybėms narėms.
Priimta Briuselyje, 1997 m. gruodžio 16 d.

Labels: 0
3
17